《书林》
宋代·韩淲

卢仝五千卷，邺侯三万轴。二人书虽多，颠倒俱在腹。

吾当思其然，岂肯汎然读。李侯真名家，玉川惟破屋。

至今数唐贤，未易可追逐。谁谓柯山西，魏氏追望族。

衣冠照楼观，再世新卜筑。中有简编地，仍复种修竹。

斯远吾所敬，作记不碌碌。发挥书林趣，足以濯心目。

伟哉父子间，抱负如韫椟。要当大所施，致主锡民福。

想见翻经时，一下十行速。先得我心同，闻韶心忘肉。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。